EkBass/fiwiki-20250220-pages-articles huggingface dataset:
Alison Krauss

Alison Krauss (s. 23. heinäkuuta 1971) on yhdysvaltalainen country- ja bluegrass-muusikko. Krauss aloitti ammattiuransa teini-iässä. Hän sai sopimuksen Rounder Recordsilta 1985 ja julkaisi debyyttialbuminsa kaksi vuotta myöhemmin. Hän toimii yhä Alison Krauss & Union Station -yhtyeensä keulahahmona. Krauss on voittanut sooloartistina, Alison Krauss & Union Stationin jäsenenä sekä äänilevytuottajana yhteensä kaksikymmentäseitsemän Grammy-palkintoa. Awards all music Kraussia on kuultu monilla soundtrackeilla. Kraussin Union Station -yhtyeeseen kuuluvat hänen lisäkseen Barry Bales (basso), Ron Block (kitara, banjo), Jerry Douglas (dobro) ja Dan Tyminski (kitara). == Diskografia == *Too Late to Cry, (1987, Rounder) *Two Highways, (1989, Rounder) *I've Got That Old Feeling, (1990, Rounder) *Every Time You Say Goodbye, (1992, Rounder) *I Know Who Holds Tomorrow, (1994, Rounder) *High Lonesome Sound, (1996, MCA Nashville) *Nothin' But the Taillights, (1997, RCA) *So Long So Wrong, (1997, Rounder) *This Bright Hour, (1998) *Real Man, (1998, Capitol) *Forget About It, (1999, Rounder) *A Paul Brandt Christmas: Shall I Play Fo…, (1999, Warner Bros.) *New Favorite, (2001, Rounder) *Live, (2002, Rounder) *Lonely Runs Both Ways, (2004, Rounder) *Raising Sand, (2007, Rounder) *Indiana Fiddlers Gathering, (2009) *Paper Airplane, (2011, Rounder) *Windy City, (2017, Capitol) *Raise the Roof, (2011) == Lähteet == == Aiheesta muualla == * Viralliset sivut Luokka:Grammy-palkinnon saajat Luokka:Yhdysvaltalaiset countrymuusikot Luokka:Yhdysvaltalaiset laulajat Luokka:Yhdysvaltalaiset viulistit Luokka:Vuonna 1971 syntyneet Luokka:Elävät henkilöt Luokka:Amerikansaksalaiset
Roland de Wolfe

Roland de Wolfe on englantilainen pokeriammattilainen. Hän oli aiemmin brittiläisen pelilehden Inside Edgen pokeritoimittajana. De Wolfen lempinimi on "The Sheep" (lammas). Hän oli Gavin Griffinin jälkeen toinen pelaaja, joka saavutti niin sanotun Triple Crownin eli EPT-, WPT- ja WSOP-voiton. Roland de Wolfe pelasi jo nuorena poolia ja korttipelejä rahasta. Vartuttuaan hän alkoi kiertää pokeriturnauksia toimittajana.http://www.fulltiltpoker.com/rolandDeWolfe.php luettu 7.2.2007. De Wolfe voitti The Gutshot Poker Festivalilla Lontoossa syyskuussa 2004 ja sijoittui rahoille seuraavana kesänä heinäkuussa WSOP:n $ 1,000 No Limit Hold'em turnauksessa. Muutamaa viikkoa myöhemmin hän voitti World Poker Tourin Grand Prix de Paris -turnauksen lyöden lopussa suomalaisen Juha Helpin. Turnauksen ykköspalkinto oli 479 680 euroa. WPT:n Fourth Annual Five-Star World Poker Classicissa huhtikuussa 2006 Roland de Wolfe oli neljäs. European Poker Tour -voiton de Wolfe saavutti lokakuussa 2006 Dublinin The Irish Masters -osakilpailussa. Turnauksen ykköspalkinto oli 554 300 euroa. World Series of Pokerissa de Wolfe oli parhaimmillaan ollut kolmas: vuonna 2006 2000 dollarin no limit hold'em shootout -turnauksessa. Kolmossija toi 65 520 dollaria. Kesäkuussa 2009 de Wolfe onnistui voittamaan 5 000 dollarin sisäänoston pot limit omaha hi/lo -turnauksen ja näin saavutti toisena pelaajana voiton kaikissa kolmessa isossa turnaussarjassa (EPT, WPT ja WSOP). WSOP-turnauksen ykköspalkinto oli 246 616 dollaria. Syksyllä 2010 de Wolfe oli World Series of Poker Europen pääturnauksessa neljäs. De Wolfen uran suurin voittosumma tuli WPT:n vuoden 2006 mestaruuskilpailusta, jossa hän ansaitsi kolmostilastaan Joe Bartholdi Jr:n ja David Matthew'n jälkeen 1 025 205 dollariahttp://pokerdb.thehendonmob.com/event.php?a=r&n;=16899 luettu 5.6.2011 Helmikuussa 2010 de Wolfe voitti Mansion Poker Les A London Openin 2000 punnan turnauksen. Kesäkuussa 2011 Roland de Wolfen pokeriuran turnausansiot ylittivät 5,3 miljoonaa dollaria. Hän edustaa Full Tilt Poker -nettipokerihuonetta. == Lähteet == == Aiheesta muualla == * Roland de Wolfe Full Tilt Pokerin sivuilla * WPT:n profiili * Luokka:Brittiläiset pokerinpelaajat Luokka:Syntymävuosi puuttuu Luokka:Elävät henkilöt
Turo

Turo on suomalainen miehen etunimi. Nimi on yleensä käsitetty muunnokseksi nimestä Tore tai Ture, jotka johtuvat skandinaavisen ukkosen­jumalan nimestä Thor. Toisaalta nimi saattaa johtua myös suomen kielen sanasta turo, joka merkitsee kutu- ja onginta­paikalle upotettua havu­puuta tai sellaisista muodostettua asetelmaa, jonka on ajateltu parantavan kala­saaliita. Nimi on annettu vuoden 2019 loppuun mennessä 770 miehelle. ==Tunnettuja Turoja== * Turo Ahva, kirjailija * Turo Asplund, jääkiekkoilija * Turo Flink, jalkapalloilija * Turo Inkiläinen, kestävyysjuoksija * Turo Järvinen, jääkiekkoilija * Turo Kartto, näyttelijä, elokuvakäsikirjoittaja ja -ohjaaja * Turo Kautonen, näyttelijä, elokuvakäsikirjoittaja ja elokuvaohjaaja * Turo Kuningas, kirjailija * Turo-Kimmo Lehtonen, sosiologi * Turo Meriläinen, pikajuoksija * Turo Pajala, näyttelijä * Turo Sipilä, maastohiihtäjä * Turo Unho, näyttelijä ==Kuvitteellisia Turoja== * Turo, Ville Virtasen esittämä sketsihahmo Hymyhuulet-televisiosarjassa * Maailmanlopun Turo (Far Out Man), iäkäs hippi samannimisessä William Lustigin ja Tommy Chongin elokuvassa * Turo, Alpon nalle lasten tv-sarjassa Alpo ja Turo ==Muita Turoja== *Turo's Hevi Gee, lahtelainen huumoriorkesteri *Turo Tailor, Kuopiossa 1938 perustettu vaatebrändi, alun perin Turo Oy. ==Lauluja Turosta== *Kielipää on Juice Leskisen esittämä kappale levyltä Haitaribussi vuodelta 1993. Laulu alkaa sanoin "Meidän kesäkaveri on nimeltänsä Turo, se hymyilee kuin jogurtissa uinut riisimuro". ==Lähteet== Luokka:Etunimet
Power Macintosh 8600

Power Macintosh 8600 on Applen 17. helmikuuta 1997 julkaisema tietokone, joka julkaistiin yhdessä Power Macintosh 7300 ja 9600 -mallien kanssa. Power Macintosh 8600 oli teknisiltä ominaisuuksiltaan lähellä malliston lippulaivaa 9600, mutta ei sisältänyt yhtä paljon laajennusmahdollisuuksia. Laitteen arkkitehtuurissa oli ongelmia, joka hidasti sen jakelua. Ensimmäinen, 200 MHz:n suorittimella varustettu versio oli laajemmin saatavilla vasta neljä kuukautta julkaisunsa jälkeen. Myöhemmin julkaistu, 300 MHz:n suorittimella päivitetty malli myöhästyi myösPower Macintosh 8600, Apple-history.com . Luettu 7. helmikuuta 2007.. Power Macintosh 8600:n tuotanto lakkautettiin 17. helmikuuta 1998. ==Tekniset tiedot== * 200, 250 tai 300 MHz:n PowerPC 604e/604ev -suoritin * 32 Mt:n keskusmuisti, laajennettavissa 1 Gt:n saakka (70 ns 168-pin DIMM) * 3 PCI-laajennuspaikkaa * 2 tai 4 Gt:n kiintolevy (SCSI) * CD-ROM-asema (12-nopeuksinen) * ZIP-asema * käyttöjärjestelmä: System 7.5.5 – Mac OS 9.1 ==Lähteet== ==Aiheesta muualla== * Power Macintosh 8600/200 , 8600/250 ja 8600/300 -mallien tekniset tiedot AppleSpecissä * Power Macintosh 8600 Low End Macissa * Power Macintosh 8600/200, 8600/250 ja 8600/300 EveryMac.comissa Luokka:Applen tietokoneet Luokka:Vuoden 1997 tietokoneet
Jaakko Holsti

Jaakko Holsti (s. 1959) on Maa- ja metsätaloustuottajain Keskusliiton eli MTK:n Uudenmaan toiminnanjohtaja. Holsti on kotoisin Porvoosta ja valmistunut Helsingin yliopistosta agronomiksi. Hän on toiminut toiminnanjohtajuuden lisäksi tutkimus- ja opetustehtävissä. Holsti on uusimaalainen vaikuttaja- aktiivi. ==Aiheesta muualla== *Kuva Jaakko Holstista *Jaakko Holstin kotisivu Luokka:Suomalaiset järjestöjohtajat Luokka:Vuonna 1959 syntyneet Luokka:Elävät henkilöt
Sukeltaja

Sukeltaja voi tarkoittaa seuraavia asioita: * sukellusta eli veden alla liikkumista harjoittava ihminen * sukeltajat (Dytiscidae), kovakuoriaisheimo * myrskysukeltajat (Pelecanoididae), lintuheimo
Alan Ball (käsikirjoittaja)

Alan Ball (s. 13. toukokuuta 1957 Atlanta, Georgia) on Oscar-palkittu käsikirjoittaja, ohjaaja, tuottaja ja näyttelijä, joka tunnetaan parhaiten American Beautyn kirjoittajana ja HBO:n menestyssarjojen Mullan alla ja True Blood luojana. == Elämä == Alan Ball valmistui Floridan yliopiston teatterikoulusta ja sai ensimmäinen televisiotyönsä Cybillin kirjoittajana. Hän on myös kirjoittanut useita näytelmiä, kuten Five Women Wearing the Same Dress, Bachelor Holiday, Power Lunch ja Your Mother’s Butt. Alan Ball on avoimesti homoseksuaali,Biography for Alan Ball (I) Internet Movie Database. ja useissa hänen töissään on siihen liittyviä teemoja ja hahmoja. Vuonna 2004 Ball osti elokuvaoikeudet Alicia Erianin romaaniin Towelhead, joka julkaistiin 6. huhtikuuta 2005. Ball käsikirjoitti ja ohjasi sen pohjalta samannimisen elokuvan, joka sai ensi-iltansa Toronton elokuvajuhlilla 2007. == Lähteet == == Aiheesta muualla == * Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisiokäsikirjoittajat Luokka:Parhaan alkuperäiskäsikirjoituksen Oscar-palkinnon saajat Luokka:Oscar-palkinnon saajat Luokka:Vuonna 1957 syntyneet Luokka:Elävät henkilöt
Messier 68

Messier 68 (M68, NGC 4590) on Vesikäärmeen tähdistössä sijaitseva pallomainen tähtijoukko, jonka Charles Messier löysi ja luetteloi vuonna 1780. Se sijaitsee noin 33 000 valovuoden päässä Maasta. == Lähteet == == Aiheesta muualla == * SEDSin Messier -sivut M68:sta 068 M068 4590
Pedro Aguirre Cerda

Pedro Aguirre Cerda (6. helmikuuta 1879 – 25. marraskuuta 1941) oli chileläinen poliitikko ja Chilen presidentti vuodesta 1938. Cerda syntyi Pocuron kylässä lähellä Los Andesia. Hän oli vanhempiensa Juan Bautista Aguirren ja Clarisa Cerdan yhdestätoista lapsesta seitsemäs. Kun poika oli kahdeksanvuotias, maanviljelijäisä kuoli. Cerda päätti yliopisto-opintonsa Santiagossa ja valmistui lakimieheksi 1904. Hän nai serkkunsa Juana Rosa Aguirre Lucon, jonka kanssa hänellä ei ollut lapsia. Vuonna 1914 Cerdasta tuli opettaja kansallisinstituutissa. Cerda voitti vuoden 1938 presidentinvaalit Chilen kansanrintaman ehdokkaana. Hän joutui heikkenevän terveydentilansa vuoksi nimittämään sisäministeri Jerónimo Méndezin tilapäiseksi valtionpäämieheksi. Cerda kuoli tuberkuloosiin Santiagossa 1941. == Aiheesta muualla == * Reseña biográfica Biblioteca Congreso Chile * Pedro Aguirre Cerda (1879-1941) Memorica Chilena Luokka:Chilen presidentit Luokka:Vuonna 1879 syntyneet Luokka:Vuonna 1941 kuolleet
Haja-asutusalue

Haja-asutusalue on alue, jolla on enintään 200 asukkaan rakennusryhmiä. Rakennusten välinen etäisyys haja-asutusalueella on yleensä pidempi kuin 200 metriä. Toisin sanoen haja-asutusalueeseen kuuluvat taajamien ulkopuoliset alueet, joilla on asutusta. Suomessa haja-asutusalueiden väkimäärä on kasvussa suurten kaupunkien lähistöllä.Haja-asutuksen kasvu keskittyy suurimpien kaupunkien laitamille Syrjäisemmillä seuduilla ja myös joidenkin keskisuurten kaupunkien lähistöllä haja-asutusalueen väestö kuitenkin vähenee. Suomessa valtio myöntää haja-asutusalueiden vähittäiskauppapalveluille rahallista tukea palvelujen turvaamiseksi ja saavutettavuuden takia.Laki haja-asutusalueiden vähittäiskaupan rahoitustuesta 31.12.1974/1086 ==Haja-asutusalueiden väestö Pohjoismaissa== Vuoden 2011 lopun tietojen mukaan Suomessa oli 5 401 267 asukasta, joista 4 507 493 asui taajamissa, 833 541 haja-asutusalueilla ja 60 233 henkilön asuinpaikka oli tuntematon. Haja-asutusalueiden osuus Suomen väestöstä oli siis 15,4 prosenttia. Ruotsissa taajamien ulkopuolella asui vuoden 2010 lopussa 1 399 773 henkeä eli 14,9 prosenttia maan väestöstä. Vuoden 2009 alun tietojen mukaan Tanskassa oli 739 464 haja-asutusalueilla asuvaa eli 13,4 prosenttia maan väkiluvusta. Norjassa oli vuoden 2012 alussa 1 011 611 haja-asutusalueilla asuvaa henkilöä. Samana ajankohtana maan kokonaisväkiluku oli 4 985 870 henkilöä, joten Norjassa 20,3 prosenttia väestöstä asui haja-asutusalueilla. ==Katso myös== * Maaseutu ==Lähteet== ==Aiheesta muualla== * Luokka:Aluesuunnittelu Luokka:Aluemaantiede Luokka:Asutut paikat
Antonio Smareglia

Antonio Smareglia (5. toukokuuta 1854 – 15. huhtikuuta 1929) oli italialainen oopperasäveltäjä. Smareglia syntyi Pulassa, nykyisen Kroatian alueella. Hänen isänsä oli etnisesti italialainen ja äiti kroaatti. Smareglia avioitui Maria Jetti Pollan kanssa, ja pariskunta sai viisi lasta. Smareglia sokeutui 46-vuotiaana. Vammastaan huolimatta hän jatkoi säveltämistä ja kuoli Italiassa 74-vuotiaana. Hänen tuotantoonsa kuuluu mm. Nozze Istriane (1895). Luokka:Sokeat henkilöt Luokka:Italialaiset oopperasäveltäjät Luokka:Vuonna 1854 syntyneet Luokka:Vuonna 1929 kuolleet
No Limit Top Dogg

No Limit Top Dogg on Snoop Doggin neljäs studioalbumi, jolla vierailee muun muassa Dr. Dre ja Xzibit. Myytyään 187 400 kappaletta avausviikollaan, albumi kipusi Billboardin albumilistan toiseksi. No Limit Top Dogg onkin Snoop Doggin ainoa albumi, joka ei myynyt kultaa julkaisuviikollaan. Albumi ylitti platinarajan ja vuoden 1999 loppuun mennessä se oli myynyt 1 503 865 kappaletta. ==Kappalelista== #"Dolomite (Intro)" – 0:27 #"Buck 'Em" (mukana Sticky Fingaz) – 2:44 #"Trust Me" (mukana Suga Free & Sylk E. Fine) – 4:08 #"My Heat Goes Boom" – 3:40 #"Dolomite" - 0:52 #"Snoopafella" - 5:22 #"In Love With a Thug" – 3:43 #"G Bedtime Stories" (mukana C-Murder & Magic)– 2:14 #"Down 4 My Niggaz" – 3:46 (mukana C-Murder & Magic) #"Betta Days" – 3:56 #"Somethin Bout Yo Bidness" (mukana Raphael Saadiq) – 4:11 #"Bitch Please" (feat. Xzibit & Nate Dogg) – 3:54 #"Doin' Too Much" – 4:06 #"Gangsta Ride" (mukana Silkk the Shocker) – 3:44 #"Ghetto Symphony" (mukana C-Murder, Mystikal, Silkk the Shocker, Mia X, Fiend & Goldie Loc) – 5:39 #"Party With a D.P.G." – 4:54 #"Buss'n Rocks" – 4:23 #"Just Dippin'" (mukana Dr. Dre & Jewell) – 4:02 #"Don't Tell" (mukana Warren G, Mausberg & Nate Dogg) – 4:47 #"20 Minutes" (mukana Goldie Loc) – 3:59 #"I Love My Momma – 3:06 ==Listasijoitukset== ===Singlet=== Kappale Listasijoitukset Video ohjaaja US Hot 100 US R&B; / Hip-Hop Tokio Hot 100 Radio & Records Airplay - Urban Radio & Records Airplay - Rhythmic Jam FM Charts, Germany "G Bedtime Stories" - - - - - - Gee Bee "Bitch Please" 77 26 42 17 23 - Dr. Dre & Phillip G. Atwell "Buck 'Em" - - - - - - J. Jesses Smith "Down 4 My N'z" - 29 - - - - J.J. Smith "Don't Tell" (from Doggystyle DVD) \- - - - - 5 Michael Martin "Just Dippin'" - - - - - - Phillip G. Atwell "Snoopafella" (as The Baller Doggy Dogg) - - - - - - - ===Albumi=== Album Charts Billboard Hot 200 Billboard R&B; 100 Billboard Year end 1999 UK Top 75 France Top 150 Australia Top 100 Canada Top 100 RIAA Certification Sijoitus 2 1 81 48 53 48 10 Platinaa Päivä 29.05.1999 29.05.1999 1999 05.06.1999 20.01.2001 29.05.1999 29.05.1999 13.10.1999 Luokka:Snoop Doggin albumit Luokka:Vuoden 1999 albumit
Nodeka

Nodeka on laaja, osittain kaupallinen MUD, jonka teema painottuu keskiaikaiseen hack 'n' slashiin. Pelin ominaisuuksiin kuuluvat muun muassa merkkipohjainen kartta liikkumista varten sekä varsin suuri määrä hahmoluokkia ja erilaisia taitoja ja loitsuja. Pelin perusti yhdysvaltalainen Justin Gottschlich ("Nijlo") vuonna 1999. Hän oli aikaisemmin vaikuttanut muun muassa Dark Castle ("DC") -nimisessä DikuMUDissa, ja monet Nodekan pelaajista ovatkin myös entisiä DC-pelaajia. == Aiheesta muualla == * Virallinen sivu Luokka:Yksittäiset MUD-pelit
Messier 69

Messier 69 (M69, NGC 6637) on Jousimiehen tähdistössä sijaitseva pallomainen tähtijoukko, jonka Charles Messier löysi ja luetteloi vuonna 1780. Sen etäisyys Maasta on noin 30 000 valovuotta. == Lähteet == == Aiheesta muualla == * SEDSin Messier -sivut M69:stä 069 M069 6637
Hemera

Hemera ( 'päivä') on antiikin Kreikan mytologiassa päivän henkilöitymä ja yksi ensimmäisistä jumaluuksista. Hän on päivän jumalatar ja, Hesiodoksen Jumalten synnyn mukaan, Ereboksen ja Nyksin tytär. Hänen veljensä on ilman ja kirkkauden jumala Aither. Hemera rinnastetaan josku Eosiin.Lurker 1987, s. 58 ja 139–140 Hemera jättää Tartaroksen juuri kun Nyks saapuu sinne; kun Hemera palaa, Nyks lähtee. ==Lähteet== *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Antiikin Kreikan jumalattaret
Messier 70

Messier 70 (M70, NGC 6681) on Jousimiehen tähdistössä sijaitseva pallomainen tähtijoukko, jonka Charles Messier löysi ja luetteloi vuonna 1780. Sen etäisyys Maasta on noin 30 000 valovuotta. == Lähteet == == Aiheesta muualla == * SEDSin Messier -sivut M70:sta 070 M070 6681
Albert Benois

Albert Benois (; 26. maaliskuuta (J: 14. maaliskuuta) 1852 Pietari – 16. toukokuuta 1936 Fontenay-aux-Roses) oli venäläinen vesiväritaiteilija. == Perhesuhteet == Hänen isänsä oli arkkitehti Nicholas Benois ja veljensä arkkitehti Nicholas Benois ja teatterisuunnittelija Aleksandr Benois. Albert Benois'n tytär Maria oli naimisissa venäläisen säveltäjän Nikolai Tšerepninin kanssa. Benois oli näyttelijä Peter Ustinovin isosetä. Benois'n vaimo taiteilijatar Maria Shpak Benois kuoli kesällä 1891 Puumalassa 21-vuotiaana, ja hänet on haudattu Puumalan kirkon hautausmaalle.http://www.puumala.fi/matkailijoille/naehtaevyydet ==Lähteet== == Aiheesta muualla == * Luokka:Venäläiset taidemaalarit Luokka:Vuonna 1852 syntyneet Luokka:Vuonna 1936 kuolleet
ISO 14001

ISO 14001 on ympäristöasioiden hallintaa käsittelevä kansainvälinen standardisarjan päästandardi, joka on laajasti käytössä maailmalla ympäristöasioiden hallinnan perustana. Standardin ensimmäinen versio julkaistiin 1996 , ja se on sittemmin kasvanut maailman toiseksi suosituimmaksi hallintajärjestelmäksi heti ISO 9000-standardin jälkeen. ==Standardin osa-alueet== Standardi sisältää peruselementit tehokkaalle ympäristöjohtamisjärjestelmälle, ja sitä voidaan soveltaa minkä tahansa tyyppiseen ja kokoiseen organisaatioon, niin julkisella kuin yksityiselläkin sektorilla. Standardi vaatii organisaatiota määrittämään ympäristöpäämääränsä ja -tavoitteensa, sekä johtamisjärjestelmän, jolla nämä tavoitteet saavutetaan. Lisäksi standardi vaatii, että organisaatio pitäytyy näissä vaatimuksissa myös prosesseissaan, menettelyohjeissaan ja toiminnoissaan. Standardin päävaatimukset ovat: * ympäristöpolitiikka * suunnittelu * järjestelmän toteuttaminen ja toiminnot * tarkastukset ja korjaavat toimenpiteet * johdon katselmus Standardiin liittyviä sertifikaatteja myöntävät akkreditoidut sertifiointialan yritykset. Vuoden 2017 lopussa suomessa oli ISO 14001 -sertifikaatteja 1 480 kappaletta. ===Asteittain siirtyminen vihreämpään suuntaan=== Standardi vaatii organisaatiota selvittämään kaikki ympäristövaikutuksensa ja niihin liittyvät näkökohdat. Se vaatii toteuttamaan toimenpiteitä, joilla parannetaan prosessien toimivuutta painopistealueilla ja merkittävimmissä ympäristönäkökohdissa. ===Standardin hyödyt=== Ympäristöjärjestelmän käyttöönotolla voidaan saavuttaa useita liiketoiminnallisia hyötyjä vaatimustenmukaisuuden lisäksi. Näitä ovat muun muassa kustannustehokkuuden parantaminen, henkilöstön ympäristötietoisuuden edistäminen ja vastuullisuuden osoittaminen sidosryhmille. ==Uusin versio== Uusin versio standardista on ISO 14001:2015 joka julkaistiin 15. syyskuuta 2015. SFS julkaisi standardin suomeksi marraskuussa 2015 nimellä SFS-EN ISO 14001. ==Muita standardeja== ISO 14001 -standardiin liittyvät läheisesti myös nämä standardit: * ISO 14004: Ohjeita ympäristöjohtamisjärjestelmän kehittäjille * ISO 14005: Opastusta ympäristöjohtamisjärjestelmän käyttöönottoon ja ympäristönsuojelun tason arviointiin * ISO 14006: Ohjeita ympäristönäkökohdat huomioon ottavan suunnittelun liittämisestä ympäristöjohtamisjärjestelmään Lisäksi ISO 14000-standardiperheessä on lukuisia muitakin standardeja ympäristöasioiden hallintaan liittyen, joilla on liittymäkohtia ISO 14001-standardiin. Näitä ovat muun muassa ISO 14031, ISO 14020 ja ISO 14040. ==Lähteet== ==Aiheesta muualla== *ISO 14000 standardisarja Luokka:ISO ja:ISO 14000#ISO 14001
Aither

Aither () on antiikin Kreikan mytologiassa yksi ensimmäisistä jumaluuksista, valon jumala.Jordan 1992, s. 6 Hän on "ylemmän taivaan", avaruuden ja taivaan henkilöitymä, ja "kirkkauden, hehkun ja ylemmän ilman" alkuperäinen/luonnollinen jumala. Hän on puhdas, ylempi ilma, jota jumalat hengittävät, vastakohtana tavalliselle ilmalle, jota kuolevaiset maan päällä hengittävät. Hesiodoksen Jumalten synnyssä Aither on Ereboksen ja Nyksin poika ja Hemeran veli.Lurker 1987, s. 139–140 Hesiodoksen mukaan Aither on lisäksi Uranoksen isä. Hänen äitinsä Nyks (yö) vetää pimeän usvan Ereboksesta halki taivaan, jolloin hänen alapuolelleen tulee yö, kun taas hänen sisarensa Hemera (päivä) vetää pois tämän usvan paljastaakseen Aitherin säteilevän hehkun ja tuo päivän. == Katso myös == * Eetteri, klassinen alkuaine == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Taivaan ja sään jumalat Luokka:Antiikin Kreikan jumalat
Helavyö

Helavyö eli lappavyö on osa eteläpohjalaisen miehen kansallispukua. Helavyöhon on pujotettu kymmeniä metallisia, kullan värisiä solkia eli lappoja. Vyöllä kannetaan yleensä mukana kahta puukkoa (eli niin sanottua kaksineuvoista), isompaa puukkoa eli pitopuukkoa ja pienempää eli jungia. Helavyötä ei pujoteta housujen vyölenkkeihin, vaan se roikkuu hiukan lanteilla, kallellaan yleensä vasemmalle puolelle. Helavöitä ja pohjalaisia perinnepuukkoja valmistaa esimerkiksi kauhavalainen Iisakki Järvenpää Oy.http://www.komiatlehti.fi/uutiset/online-uutiset/iisakki-jarvenpaa-oy-lle- uudet-omistajat-1.1457899 Helavyö on kuvattuna toisinaan myös taiteessa ja se löytyy muun muassa nykyisestä, vuodesta 2009 lähtien käytössä olleesta Kauhavan vaakunasta.http://www.kauhava.fi/kauhava- info/tietoa_kauhavasta/vaakuna ==Katso myös== *Jussipuku ==Aiheesta muualla== * Iisakki Järvenpää Oy:n nettisivut == Lähteet == Luokka:Vyöt Luokka:Etelä- Pohjanmaan kulttuuri Luokka:Miesten ulkonäkö
Nikolai Tšerepnin

Nikolai Nikolajevitš Tšerepnin (; 15. toukokuuta (J: 3. toukokuuta) 1873 Pietari – 27. kesäkuuta 1945 Issy-les-Moulineaux) oli venäläinen säveltäjä, pianisti ja kapellimestari. Hän opiskeli Pietarin konservatoriossa Nikolai Rimski-Korsakovin oppilaana. Hän johti orkesteria Sergei Djagilevin Ballets russesin ensimmäisellä kaudella Pariisissa. Vuosina 1905–1917 hän oli Pietarin konservatorion rehtori. Vuonna 1918 hän sai paikan Tbilisin konservatoriosta, Georgian demokraattisessa tasavallassa. Kun puna-armeija miehitti maan vuonna 1921, Tšerepnin muutti Pariisiin, jossa hän eli loppuelämänsä. Hänen poikansa Aleksandr Tšerepnin oli yhdysvaltalainen säveltäjä ja pianisti. Luokka:Venäläiset säveltäjät Luokka:Venäläiset pianistit Luokka:Vuonna 1873 syntyneet Luokka:Vuonna 1945 kuolleet
Harri Koponen

Harri Eerik Koponen (s. 6. joulukuuta 1962 Lahti) on suomalainen yritysjohtaja. Koponen on toiminut useiden, erityisesti informaatioteknologia- alan yritysten johtotehtävissä. Koponen työskenteli Ericssonilla vuodesta 1994 alkaen, viimeiseksi SonyEricssonin Pohjois- ja Väli-Amerikan matkapuhelindivisioonan johtajana, ja sitä ennen Hewlett-Packardilla ja Shellissä. Elokuusta 2001 huhtikuuhun 2003 Koponen oli Soneran toimitusjohtaja ja Telia-Sonera-fuusion jälkeen TeliaSonerassa varatoimitusjohtajana kesäkuuhun 2004 asti. Vuosina 2004–2008 Koponen toimi kuwaitilaisen Wataniya Telecom -teleoperaattorin toimitusjohtajana Kuwaitissa. Ruotsalaisen Tele2:n toimitusjohtajana hän toimi vuosina 2008–2010. Koponen on palvellut Osaka Oy:ssä itsenäisenä konsulttina ja toiminut sitä kautta mm. Roviolla varatoimitusjohtajana ja operatiivisena johtajana elokuusta 2010 elokuuhun 2014 asti, jolloin Koponen siirtyi Rovion pääomistajien sijoitusyhtiöön Koponen toimi SSH Communications Security Oyj:n toimitusjohtajana vuodesta 2014 maaliskuuhun 2016. Hän on toiminut Nortal As:n kaupallisena johtajana 1.3.2016 alkaen, ja yhtiön Suomen toiminnoista vastaavan Nortal Oy:n toimitusjohtajana 1.2.2017 lähtien. Koponen on Soprano Oyj:n hallituksen jäsen. == Koulutus == Koulutukseltaan Koponen on merkonomi. Koponen on suorittanut Executive MBA -ohjelman, ja hän on taloustieteiden kunniatohtori Jyväskylän yliopistosta. == Yksityiselämä == Hän on naimisissa ja neljän lapsen isä. ==Lähteet== Luokka:Suomalaiset elinkeinoelämän vaikuttajat Luokka:Vuonna 1962 syntyneet Luokka:Elävät henkilöt Luokka:Telia Finland
Aleksandr Tšerepnin

thumb Aleksandr Nikolajevitš Tšerepnin (; 21. tammikuuta (J: 9. tammikuuta) 1899 Pietari – 29. syyskuuta 1977 Pariisi) oli venäläissyntyinen säveltäjä ja pianisti. Hänen isänsä oli säveltäjä Nikolai Tšerepnin, joka oli Nikolai Rimski-Korsakovin oppilas. Aleksandrin pojat Serge ja Ivan olivat myös säveltäjiä. Tšerepnin syntyi Pietarissa, Venäjällä. Venäjän vallankumous vuonna 1917 pakotti hänet muuttamaan Ranskaan ja myöhemmin Yhdysvaltoihin. Tšerepnin kävi konsertoimassa kaukoidässä vuosina 1934–1937. Japanissa hän konsertoi Akira Ifukuben kanssa. Kiinan-vierailunsa aikana hän nai kiinalaisen pianistin Lee Hsien Mingin. Toisen maailmansodan aikana Tšerepnin asui Ranskassa. Vuonna 1948 hän muutti Yhdysvaltoihin ja sai vuonna 1958 maan kansalaisuuden. Hän ja hänen vaimonsa opettivat musiikkia DePaulin yliopistossa Chicagossa. Tšerepnin kuoli vuonna 1977 Pariisissa. Singaporen sinfoniaorkesteri oli ensimmäinen orkesteri, joka levytti Tšerepninin musiikkia. Luokka:Venäläiset säveltäjät Luokka:Vuonna 1899 syntyneet Luokka:Vuonna 1977 kuolleet
Täydennyspoliisi

Täydennyspoliisi on henkilö, jonka valtioneuvosto voi määrätä poliisin henkilöstöä täydentämään valtion turvallisuuden ollessa uhattuna valmiuslaissa tarkoitetuissa poikkeusoloissa. ==Tehtävät ja valtuudet== Poikkeusoloissa täydennyspoliisit työskentelevät pääsääntöisesti vakinaisten poliisimiesten työpareina yleisen järjestyksen ja turvallisuuden ylläpitotehtävissä sekä vartiointi-, kuljetus-, saatto- ja alueiden eristämistehtävissä. Palveluksessa ollessaan he käyttävät poliisin virkapukineita. Täydennyspoliisilla on toimiessaan täydet poliisin valtuudet, mutta voimankäyttöoikeus on rajattu työparina toimivan vakinaisen poliisimiehen valtuuttamaksi. Normaalissa oloissa eli muulloin kuin poikkeustilan aikana täydennyspoliiseilla ei ole mitään erityisoikeuksia tai valtuuksia, eli poliisin valtuudet ja velvollisuudet tulevat voimaan ainoastaan valtioneuvoston määräyksen jälkeen. ==Täydennyspoliisihenkilöt== Täydennyspoliisihenkilöstöä koskeva asetus tuli voimaan 1. lokakuuta 1997 mutta se kumottiin 1. tammikuuta 2014. Asetuksen perusteella poliisin henkilöstöä voidaan täydentää noin 3000 henkilöllä. Kihlakuntien poliisilaitokset hoitavat täydennyshenkilöiden varaamisen ja kouluttamisen. Täydennyshenkilöstöön valitaan sekä miehiä että naisia. Heidän tulee olla henkilökohtaisilta ominaisuuksiltaan erityisen hyvin tehtäviin sopivia. Miesten pitää olla yli 35-vuotiaita. Täydennyshenkilöiksi hyväksyttävien tulee olla nuhteettomia. Heidän täytyy olla myös fyysisiltä ominaisuuksiltaan poliisitehtäviin soveliaita. Täydennyspoliisiksi haetaan vapaaehtoisesti ilmoittautumalla kihlakunnan poliisilaitokselle. Mikäli mieshenkilö hyväksytään täydennyspoliisihenkilöstöön, niin hänet tullaan vapauttamaan asevelvollisuuden suorittamisesta eli häntä ei kutsuta enää reservin kertausharjoituksiin ilman erityisen painavia perusteita. Täydennyspoliisin tehtävään valittu voi halutessaan luopua siitä ilmoittamalla asiasta kihlakuntansa poliisilaitokselle. ==Koulutus== Täydennyshenkilöstöön valituille järjestetään koulutustilaisuuksia tai harjoituksia mahdollisuuksien mukaan 2-3 vuoden välein. Koulutuksessa käsitellään mm. poliisin tehtäviä, toimivaltuuksia, yleisiä toimintalinjoja, organisaatiota, käskyvaltasuhteita ja poikkeusoloja koskevaa lainsäädäntöä. Täydennyskoulutuksen yhteydessä esitellään myös poliisin suoja- ja voimankäyttövälineitä sekä ajoneuvokalustoa ja selostetaan niiden käytöstä annettuja säännöksiä. Myös ensiapu- ja järjestyksenvalvojakoulutus kuuluvat täydennyspoliisihenkilöiden koulutukseen. Poliisihallinto on tilannut heille neljä kertaa vuodessa ilmestyvän Poliisi- lehden. == Lähteet == * Täydennyspoliisit ===Viitteet=== Luokka:Poliisitoimi
Woodstock II

Woodstock II on toinen vuoden 1969 Woodstock-festivaalista julkaistu livealbumi. Se julkaistiin alun perin vuonna 1971 tupla-vinyylinä ja vuonna 1994 tupla-CD:nä. Albumi on omistettu Jimi Hendrixille. Albumi julkaistiin remasteroituna kesäkuussa 2009. == Kappaleet == A-puoli: #"Jam Back At The House" - 7:28 - Jimi Hendrix #"Izabella" - 5:04 - Jimi Hendrix #"Getting My Heart Back Together" - 8:02 - Jimi Hendrix B-puoli: #"Saturday Afternoon / Won't You Try" - 5:54 - Jefferson Airplane #"Eskimo Blue Day" - 6:22 - Jefferson Airplane #"Everything's Gonna Be Alright" - 8:36 - The Paul Butterfield Blues Band C-puoli: #"Sweet Sir Galahad" - 3:58 - Joan Baez #"Guinnevere" - 5:20 - Crosby, Stills, Nash & Young #"4+20" - 2:23 - Crosby, Stills, Nash & Young #"Marrakesh Express" - 2:32 - Crosby, Stills, Nash & Young #"My Beautiful People" - 3:45 - Melanie #"Birthday Of The Sun" - 3:21 - Melanie D-puoli: #"Blood Of The Sun"* - 3:35 - Mountain #"Theme From An Imagenary Western"* - 5:03 - Mountain #"Woodstock Boogie" - 12:55 - Canned Heat #"Let The Sunshine In" - 0:50 - Audience during sunday rainstorm * *Mountainin osuutta ei ole taltioitu Woodstockissa. Autenttiset taltioinnit löytyvät vuonna 2009 julkaistulta Woodstock - 40 Years On: Back To Yasgur's Farm-kokoelmaltaWoodstock: 40 Years On-kokoelman kansivihko. == Lähteet == Luokka:Vuoden 1971 konserttitallenteet Luokka:Yhdysvaltalaiset rockalbumit Luokka:Woodstockin festivaali
Dannie Abse

Daniel ”Dannie” Abse (22. syyskuuta 1923 Cardiff, Wales – 28. syyskuuta 2014) oli brittiläinen runoilija ja kirjailija. Hän syntyi Walesissa juutalaiseen perheeseen. Hänen veljiään olivat poliitikko Leo Abse sekä edesmennyt psykoanalyytikko Wilfred Abse. Abse opiskeli lääketiedettä ja hoiti kirjailijanuransa ohella lääkärin virkaa. Hän julkaisi runoteoksensa After Every Green Thing vuonna 1949. Hänen omaelämäkertateoksensa ilmestyi 1954. Abse voitti Walesin taideneuvoston palkinnon 1971 ja 1987 sekä Cholmondeley- palkinnon 1985. Hän oli vuodesta 1983 kuninkaallisen kirjallisuusseuran jäsen. Abselle myönnettiin vuonna 1989 kunniatohtorin arvo. Abse asui vuosia Lontoossa ja piti kolumnia Ham & High -lehdessä. Hän oli kesäkuussa 2005 osallisena auto-onnettomuudessa, joka johti hänen 78-vuotiaan vaimonsa Joanin kuolemaan. Dannie Abse muun muassa mursi kylkiluunsa, mutta selvisi turmasta hengissä. Pariskunnalla oli yksi poika ja kaksi tytärtä.http://en.wikinews.org/wiki/Dannie_Abse_hurt%2C_wife_killed_in_car_accident == Lähteet == Luokka:Brittiläiset runoilijat Luokka:Vuonna 1923 syntyneet Luokka:Vuonna 2014 kuolleet
Ivan Tšerepnin

Ivan Tšerepnin (5. helmikuuta 1943 Issy-les-Moulineaux, Ranska -- 11\. helmikuuta 1998 Boston, Yhdysvallat) oli venäläis-kiinalais-yhdysvaltalainen säveltäjä. Hänen isänsä Aleksandr Tšerepnin ja isoisänsä Nikolai Tšerepnin olivat myös säveltäjiä. Hänen äitinsä oli kiinalaissyntyinen pianisti Lee Hsien Ming. Hänen isoveljensä Serge Tšerepnin on myös säveltäjä. Ivanin musiikinopettajat olivat Karlheinz Stockhausen, Henri Pousseur ja Pierre Boulez. Ivan opetti musiikkia San Franciscon konservatoriossa ja Harvardin yliopiston elektronisen musiikin osastolla vuodesta 1972 aina kuolemaansa asti. Hänellä on kaksi poikaa, Stefan ja Sergei. Luokka:Yhdysvaltalaiset säveltäjät Luokka:Vuonna 1943 syntyneet Luokka:Vuonna 1998 kuolleet
Skellefteå AIK

Skellefteå AIK on ruotsalainen pääsarjatason jääkiekkojoukkue. Seuran perustamisvuosi on 1921. Jääkiekko tuli mukaan lajivalikoimaan vuonna 1943 ja eriytyi omaksi yhdistyksekseen vuonna 1985. Joukkue on voittanut Ruotsin mestaruuden neljästi, vuosina 1978, 2013, 2014 ja 2024. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 30 Gustaf Lindvall L 2026 Skellefteå, Ruotsi 32 Linus Söderström L 2027 Tukholma, Ruotsi 35 Alexander Hellnemo L 2025 Böblingen, Saksa Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 2 Leo Sundqvist L Juniori Skellefteå, Ruotsi 4 Rasmus Bergqvist L Juniori Skellefteå, Ruotsi 5 Axel Sandin Pellikka R Laina Jällivaaran kunta, Ruotsi 6 Måns Forsfjäll L 2027 Skellefteå, Ruotsi 7 Frans Haara R 2026 Haaparanta, Ruotsi 25 Pontus Johansson L 2027 Tukholma, Ruotsi 44 Zeb Lindgren L Juniori Uumaja, Ruotsi 52 Arvid Lundberg L 2028 Skellefteå, Ruotsi 53 Luke Witkowski R 2025 Holland, Michigan, Yhdysvallat 58 Oskar Nilsson L 2025 Luulaja, Ruotsi 64 Jonathan Pudas (C) R 2029 Kiiruna, Ruotsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 9 Lukas Vesterlund L KH 2025 Härnösand, Ruotsi 11 Max Lindholm L LH 2026 Österhaningen, Ruotsi 12 Valter Lindberg L KH 2028 Skellefteå, Ruotsi 14 Andreas Johnsson L LH 2027 Gävle, Ruotsi 16 Linus Lindström L KH 2025 Skellefteå, Ruotsi 17 Pär Lindholm (A) L KH / VLH 2027 Kusmark, Ruotsi 19 Mārtiņš Dzierkals L LH 2025 Riika, Latvia 22 Jonathan Johnson L KH 2027 Gävle, Ruotsi 24 Oscar Lindberg L KH / VLH 2027 Skellefteå, Ruotsi 26 Anton Heikkinen L LH 2025 Nässjö, Ruotsi 27 Oskar Vuollet L KH / VLH 2026 Skellefteå, Ruotsi 28 Michael Brandsegg-Nygård R LH Laina Oslo, Norja 33 Zeb Forsfjäll L KH 2026 Skellefteå, Ruotsi 71 Jonathan Davidsson R OLH 2025 Tyresö, Ruotsi 96 Rickard Hugg (A) L VLH 2028 Hudiksvall, Ruotsi === Valmennus & Joukkueenjohto === * Päävalmentaja: Andreas Falk * Päävalmentaja: Pierre Johnsson * Apuvalmentaja: Pontus Petterström * Maalivahtivalmentaja: Krister Holm * Videovalmentaja: Martin Lundholm * Fysiikkavalmentaja: Stefan Thomson * Huoltopäällikkö: Torbjörn Lundqvist * Huoltopäällikkö: Mikael Lundström * Presidentti: Daniel Fåhraeus * Toimitusjohtaja: Erik Forssell * Urheilutoimenjohtaja: Niclas Lundkvist Lähde: EliteProspectshttps://www.eliteprospects.com/team/22/skelleftea-aik Viitattu 24.9.2021. ==Lähteet== == Aiheesta muualla == *Seuran kotisivut *Eurohockey joukkueinfo Luokka:SHL-joukkueet Luokka:Skellefteån kunta
Issy-les-Moulineaux

Issy-les-Moulineaux on Pariisin läntinen esikaupunki 6,6 kilometriä Pariisin keskustasta. Moulineaux’n arrondissementti on Boulogne-Billancourt. Kunnassa on arviolta 67 360 asukasta (vuonna 2014) ja sen pinta-ala on 4,25 neliökilometriä. Issy-les-Moulineaux oli alun perin raskaan teollisuuden alue, mutta nykyään se on liike-elämän keskuksia. Ranskalaisen televisiokanava France 24:n lähetyspaikka sijaitsee Moulineauxissa. Issy-les-Moulineaux’ssa on kaksi metroasemaa: Corentin Celton ja Mairie d'Issy, sekä kaksi RER-asemaa: Issy – Val de Seine ja Issy. == Issy-les-Moulineaux’ssa syntyneitä == * Manu Larcenet, sarjakuvapiirtäjä * Ivan Tšerepnin, säveltäjä * Serge Tšerepnin, säveltäjä, edellisen veli == Lähteet == == Aiheesta muualla == 200px|pienoiskuva|vasen|Rue Ernest Renan Issy-les-Moulineauxssa Luokka:Hauts- de-Seinen kunnat
Kristina Koznick

Kristina Koznick (s. 24. marraskuuta 1975 Apple Valley, Minnesota) on yhdysvaltalainen alppihiihtäjä. Toisin kuin useimmat yhdysvaltalaiset alppihiihtäjät, Koznick laski pelkästään tekniikkalajeja, lähinnä pujottelua, josta hänellä on kuusi maailmancupin osakilpailuvoittoa ja 20 palkintokorokepaikkaa. Hänen paras arvokisasaavutuksensa on pujottelun kahdeksas sija vuoden 2001 MM-kisoissa. Kristina Koznick ilmoitti lopettavansa kilpailu-uransa kesällä 2006. == Lähteet == *Kotisivut * *Tilastoja Luokka:Yhdysvaltalaiset alppihiihtäjät Luokka:Vuonna 1975 syntyneet Luokka:Elävät henkilöt
Saukot

Saukot (Lutrinae) ovat näätäeläinten heimoon kuuluvia, puolittain vesielämään sopeutuneita nisäkkäitä. Saukot muodostavat oman alaheimonsa, johon kuuluu 13 lajia seitsemässä suvussa. Kaikilla saukoilla on pitkähkö litteähkö ruumis, lyhyet jalat, litteä kuono, pienet silmät ja korvat sekä sukelluksen ajaksi suljettavat sieraimet ja korvakäytävät. Pitkä häntä on voimakas ja kärkeen päin suippeneva. Saukkojen kiiltävä turkki on vedenpitävä, sekä erittäin tiheä ja lyhytkarvainen. Turkin peitinkarvat ovat jäykät ja pohjavilla silkkimäistä. Hampaita saukoilla on 32–36. Saukot asustavat pääasiassa joissa, järvissä ja meressä. Saukot ovat nopeita uimareita ja ne voivat pysyä sukelluksissa yli viisi minuuttia. Uinnissa auttavat niiden räpylämäiset raajat ja virtaviivainen ruumiinmuoto. Saukot myös kuulevat hyvin veden alta. Vedessä saukot näkevät muuttamalla silmänsä linssin kaarevuutta. Vesistöjen luota ne poistuvat vain häirittyinä tai nälän pakottamina, joskus etsimään uusia elinalueita. Saukkoja tavataan kaikkialla Australiaa ja arktisia alueita lukuun ottamatta. == Lajit == Suku Lutra *Saukko (Lutra lutra) *Karvakuonosaukko (Lutra sumatrana) Suku Hydrictis *Täpläsaukko (Hydrictis maculicollis) Suku Lutrogale *Lyhytkarvasaukko (Lutrogale perspicillata) Suku Lontra *Amerikansaukko (Lontra canadensis) *Eteläamerikansaukko (Lontra longicaudis) *Patagoniansaukko (Lontra provocax) *Rannikkosaukko (Lontra felina) Suku Pteronura *Jättiläissaukko (Pteronura brasiliensis) Suku Aonyx *Valkoposkisaukko (Aonyx capensis) *Kameruninsaukko eli kongonsaukko (Aonyx congicus) Suku Amblonyx *Pikkusaukko (Amblonyx cinereus) Suku Enhydra *Merisaukko (Enhydra lutris) == Katso myös == * Luettelo petoeläimistä: Näätäeläimet (Mustelidae) == Lähteet == * * *
Serge Tšerepnin

Serge Tšerepnin (s. 2. helmikuuta 1941 Issy-les-Moulineaux, Ranska) on yhdysvaltalainen säveltäjä ja elektronisen musiikin taitaja. Tšerepnin opiskeli musiikkia yhdessä Nadia Boulangerin kanssa Harvardin yliopistossa vuosina 1958–1963. Hänen opettajansa olivat myös Pierre Boulez ja Karlheinz Stockhausen. Vuosina 1966–1968 hän työskenteli Kölnin elektronisen musiikin studiossa ja vuosina 1968–1970 New Yorkissa ja Kaliforniassa elektronisen musiikin opettajana. Myöhemmin hän perusti yrityksen nimeltään Serge Modular Music Systemsin, jonka hän myi vuonna 1986 ja palasi Ranskaan. Nykyään hän esiintyy muun muassa kaddiš-juhlissa. Hänen pikkuveljensä Ivan Tšerepnin, isänsä Aleksandr Tšerepnin ja isoisänsä Nikolai Tšerepnin olivat myös säveltäjiä. Hänen äitinsä oli kiinalaissyntyinen pianisti Lee Hsien Ming. Vuonna 1960 hänestä tuli Yhdysvaltain kansalainen. Luokka:Yhdysvaltalaiset säveltäjät Luokka:Vuonna 1941 syntyneet Luokka:Elävät henkilöt
Arto Lehtiö

Arto Olavi Lehtiö (28. joulukuuta 1938 Tampere – 15. kesäkuuta 2023 Tampere)Kuolinilmoitus, Arto Olavi Lehtiö, Aamulehti, 2023, sivu B16, julkaistu 30.7.2023 oli suomalainen jääkiekkovaikuttaja ja jalkapalloilija. Hän on Suomen Jääkiekkoleijona numero 126.Urheilumme Kasvot Osa 3, Lehtiö, Arto Olavi, sivu 189, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Lehtiö pelasi urallaan sekä jääkiekkoa että jalkapalloa. Jääkiekossa hän edusti TBK:ta ja Tapparaa, jossa hän voitti nuorten SM-kultaa 1956 ja 1957 sekä hopeaa 1958. Hän lopetti pelaajauransa Tapparan kakkosjoukkueessa miesten alemmilla sarjatasoilla. Lehtiö pelasi jalkapalloa topparin paikalla Ilves-Kissoissa. Hän oli joukkueessa 1960-luvulla, kun se pelasi jalkapallon Mestaruussarjaa. Lehtiö valmensi Ilves-Kissojen edustusjoukkuetta ja toimi Suomen Jääkiekkoliiton juniorivalmentajana sekä sai Ilves-Kissojen hopeisen ansiomerkin. Lehtiö toimi poikien ja nuorten maajoukkueiden huoltajana vuosina 1970–1980 ja 1984–1991. Vuosina 1980–1983 hän oli Suomen jääkiekkomaajoukkueen huoltaja. Alle 20-vuotiaiden maajoukkueen huoltajana hän sai maailmanmestaruuden vuonna 1987 ja MM-pronssia 1988. Arto Lehtiö oli Suomen Jääkiekkomuseon hallituksen jäsen 1983–2010. Lehtiö toimi siviiliammatissaan kenkätehtaan työnjohtajana sekä myöhemmin Amer yhtymä Oy Koho:n tuotantopäällikkönä. Vuonna 1987 Lehtiö perusti oman jääkiekkovarustekorjauksiin keskittyneen yrityksen, jota liikettä hän johti 30 vuotta. Lehtiö on haudattu Kalevankankaan hautausmaalle. == Lähteet == == Aiheesta muualla == *Lehtiön tiedot Jääkiekkomuseon sivulla Luokka:Suomalaiset jääkiekkohuoltajat Luokka:Suomalaiset jalkapalloilijat Luokka:Vuonna 1938 syntyneet Luokka:Vuonna 2023 kuolleet
Monni (täsmennyssivu)

Monni voi tarkoittaa ainakin seuraavia asioita: * monni, Silurus glanis, kalalaji ;Paikkoja: * Monni, kylä Hausjärvellä * Monni, lakkautettu rautatieseisake Hausjärvellä Monnin kylässä Hyvinkään ja Riihimäen välillä * useita Monni-nimisiä paikkoja eri puolilla Suomea ;Henkilöitä: * Janne Monni (s. 1974), suomalainen pesäpalloilija * Kirsi Monni (s. 1962), suomalainen tanssija, koreografi ja professori * Petteri Monni (s. 1990), suomalainen pika- ja aitajuoksija * Tove Torvalds, o.s Monni, suomalainen karatemestari, Linus Torvaldsin puoliso ;Kuvitteellisia henkilöitä: * Monni, kissa Gösta Knutssonin Pekka Töpöhäntä -kirjasarjassa, Pekka Töpöhännän vihollinen ;Muita merkityksiä: * monni, humoristinen nimitys sotaväen alokkaasta * Kaikkien naisten monni, Lasse Pöystin ekokuva vuodelta 1952 ja sen päähenkilö == Katso myös == *Monnikalat, kalalahko, johon kuuluu useita monniheimoja
Petra Thorén

Petra Maria Thorén (s. 8. elokuuta 1969) on entinen suomalainen tennispelaaja. Hän oli parhaimmillaan WTA:n maailmanlistalla sijalla 73 vuonna 1992, mikä on suomalaisnaisten kolmanneksi paras saavutus. Tenniksen Suomen mestaruuden Thorén voitti kahdeksan kertaa (1987­–1990 ja 1993–1996). Thorénin seura oli Helsingin Lawn-Tennis Klubi (HLK). Petra Thorén kuului Suomen Fed Cup -joukkueeseen vuosina 1986–1996, lukuun ottamatta vuotta 1987. Petra Thorén on koulutukseltaan kauppatieteiden maisteri. Hän on toiminut YIT:n sijoittajasuhdejohtajana. Vuonna 2009 hänet nimettiin Perheyritysten liiton toimitusjohtajaksi, jossa tehtävässä hän ehti olla vain muutaman kuukauden.. Elokuussa 2010 Thorén nimitettiin yritys- ja talousviestintään erikoistuneeseen viestintätoimisto Kreab Gavin Andersonin Suomen-toimiston varatoimitusjohtajaksi. Helmikuussa 2017 Thorén siirtyi strategiseen talousviestintään erikoistuneen Miltton Marketsin toimitusjohtajaksi . Maaliskuussa 2018 Thorén siirtyi DEN Group Oy:n viestinnän neuvonantajaksi . Suomen Tennisliiton hallituksen jäsen Thorén on ollut vuodesta 2005 ja Suomen tenniksen tukisäätiön hallituksen jäsen vuodesta 2006. ==Lähteet== Luokka:Suomalaiset tennispelaajat Luokka:Vuonna 1969 syntyneet Luokka:Elävät henkilöt
Päivittäistavarakauppa

Päivittäistavarakauppa on itsepalveluperiaatteella toimiva marketmyymälä, joka myy elintarvikkeita ja päivittäin käytettäviä kulutustavaroita kuten teknokemian tuotteita, kodin papereita, tupakkatuotteita, lehtiä ja kosmetiikkaa. Niitä tavaroita, joita ei lueta päivittäistavaroihin, nimitetään erikoistavaroiksi tai käyttötavaroiksi. Suomen päivittäistavarakaupasta suurin markkinaosuus on S-ryhmällä, 48 %. Toiseksi suurin on K-ryhmä (34 %), kolmas Lidl (10 %) ja neljäs Tokmanni (3 %). Alle yhden prosentin osuudet on Minimanilla ja M-ketjulla. Päivittäistavarakauppa ry ajaa suomalaisten vähittäiskauppiaiden etuja. ==Katso myös== *Kioski *Lähikauppa *Vähittäiskauppa *Elintarvikeliike ==Aiheesta muualla== * Päivittäistavarakauppa ry:n virallinen sivusto * Yle.fi – Itsepalvelu yleistyi rytinällä – kauppaan ei enää menty rupattelemaan myyjän kanssa Luokka:Vähittäiskauppa Luokka:Liiketalous
Callicebus aureipalatii

Callicebus aureipalatii on titien sukuun kuuluva apinalaji, jota voi tavata Boliviasta Madidin kansallispuistosta. ==Koko ja tuntomerkit== Callicebus aureipalatii -apinat ovat perusväritykseltään oranssin ruskeita, niillä on kullanvärinen pää ja valkotupsuinen häntä. ==Levinneisyys ja elinympäristö== Laji elää luonnonvaraisena Boliviassa Andien alarinteiden metsissä. Sen levinneisyysalue ulottuu mahdollisesti myös Perun puolelle. == GoldenPalace.com == Lajin erikoinen englanninkielinen nimi, GoldenPalace.com Monkey, juontuu CharityFolks.comin vuonna 2005 järjestämästä hyväntekeväisyyshuutokaupasta, jossa kohteena oli uuden apinalajin nimeäminen. GoldenPalace.com-verkkokasino voitti huutokaupan 650 000 dollarin huudolla ja sai nimetä apinalajin mielensä mukaan. Huutokaupan tuotto meni Madidi- kansallispuistolle, josta aiemmin tieteelle tuntemattoman lajin löysi ryhmä tutkijoita. Lajin tieteellisen nimen jälkiosa tarkoittaa ”kultaista palatsia”, viitaten GoldenPalace-verkkokasinoon. == Lähteet == == Aiheesta muualla == * Goldenpalacemonkey.com – virallinen sivu * MSNBC: Internet casino buys monkey naming rights Luokka:Apinat
Zyzzyva

Zyzzyva on kärsäkkäisiin kuuluva Etelä-Amerikan trooppisilla alueilla tavattava kovakuoriaissuku. Suvun edustajat viihtyvät erityisesti palmupuissa. Zyzzyva on myös joissain englanninkielisissä tietosanakirjoissa viimeinen hakusana. == Lähteet == * AlphaDictionary.com: Zyzzyva Luokka:Kärsäkkäät
Lars Gallenius

Lars Gallenius (1658 Oulu – 25. maaliskuuta 1753 Pietarsaarihttps://hiski.genealogia.fi/hiski?fi+t5959645) oli suomalainen kirkkomaalari ja kiertävä muotokuvamaalari eli konterfeijari. Galleniuksen vanhemmat olivat Eskil Matsson Kukko, joka oli vanhaa oululaista porvarissukua, ja Margareta Grelsdotter Kukko. Hänen puolisonsa oli Catharina Lundinus vuodesta 1690. Heillä oli poika Lars Gallenius, joka oli Pietarsaaren pitäjänapulainen. Gallenius oli ensimmäinen "vapaan taiteen harjoittaja". Hän sai porvarinoikeudet Oulun kaupungin maalarina 1688. Gallenius on maalannut Hailuodon puukirkon maalaukset ja sen kuoritraveen 1690 sekä Raahen (1684) ja Sotkamon (1719) kirkkojen alttaritaulut. Teerijärven kirkon neliosaisen alttaritaulun osan Jeesus ristillä hän maalasi 1746 ja Haapajärven kirkkoon todennäköisesti Pyhää Paavalia esittävä puulle maalatun kuvan 1747. Tornion kirkon itäinen holvikupu vuodelta 1688 on hänen maalaamansa, samoin kuin taulut Vaellus Emmaukseen (Raahen kirkko 1684) ja Ehtoollinen (Sotkamon kirkko 1719). Hänen työtään on myös Tenholan kirkon maalauskoristelu sekä allegoriat ja legendat Kärsimysten puutarha (Kuusiston kirkko 1660–1670-luku) ja Aadam ja Eeva (Pöytyän kirkko 1681). Gallenius on mahdollisesti tehnyt myös Keminmaan vanhan kirkon kattomaalaukset 1680-luvulla. ==Lähteet== *Taidehistorian runkomoniste *Taidehistoria * *Sukututkimus === Viitteet === Luokka:Suomalaiset taidemaalarit Luokka:Muotokuvamaalarit Luokka:Vuonna 1658 syntyneet Luokka:Vuonna 1753 kuolleet
Nanny Kaunisto

Nanny Kaunisto (o.s. Rivas, ent. Ringvall, 7. toukokuuta 1911 Hämeenlinna – 22. joulukuuta 2006 Helsinki) oli silmätautien erikoislääkäri ja taiteenkerääjä. Kaunisto ja hänen puolisonsa, lääketieteen tohtori Yrjö Kaunisto, keräsivät huomattavan, 78 teoksen suuruisen, taidekokoelman, jonka hän lahjoitti Ateneumille vuonna 2005 yhteisen testamentin perusteella. Kokoelmassa oli muun muassa 35 Helene Schjerfbeckin työtä. Lahjoitukseen liittyi myös muuta omaisuutta, josta muodostettiin Yrjö ja Nanny Kauniston rahasto Suomen Kulttuurirahastoon. Rahastosta myönnettävillä varoilla Valtion taidemuseo hankkii uusia töitä. Kokoelman alku juontuu vuoteen 1943, jolloin Yrjö Kaunisto lääkintäkapteenina kävi äitinsä kanssa tapaamassa Schjerfbeckiä Luontolan parantolassa ja osti ensimmäiset maalaukset, kukka-aiheiset guassit. Kaunistot toivoivat Kuusisaaren-kodistaan museota teoksille, mutta Viljo Revellin suunnittelemaan rakennukseen olisi tarvittu niin suuria muutoksia, että ajatuksesta luovuttiin. Nanny Kaunisto valmistui lääkäriksi 1938. Hän julkaisi artikkeleita sokeuden syistä ja sarveiskalvon dystrofiasta. Hän avioitui Yrjö Kauniston kanssa 1937. He olivat tavanneet opiskellessaan lääketiedettä Helsingin yliopistossa. ==Lähteet== *Helsingin Sanomat 8.2.2007 s. C7 *Suomen kulttuurirahasto Luokka:Suomalaiset silmälääkärit Luokka:Taiteen keräilijät Luokka:Suomalaiset keräilijät Luokka:Suomalaiset lahjoittajat Luokka:Vuonna 1911 syntyneet Luokka:Vuonna 2006 kuolleet